Patvirtinta:

LSMU VF Tarybos posėdyje

2020 m. 11 mėn. 17 d.

Protokolo Nr. VF10-20

*Papildyta:*

**2024-12-10**

**Protokolo Nr. VAF10-17**

**PRIEDAI**

1 priedas

# REIKALAVIMAI IKIKLINIKINĖS GYVŪNŲ PRODUKCIJOS PRAKTIKOS ATASKAITAI

Darbo tekstas turi būti parašytas kompiuteriu vienoje standartinio A4 formato (210 x 297 mm) balto popieriaus lapo pusėje. Darbas turi būti parašytas lietuvių kalba. Užsienio studentai darbą rašo sutartyje numatyta kalba (anglų). Darbas turi būti tvarkingas, parašytas taisyklinga ir sklandžia kalba, be korektūros klaidų ir turi atitikti lietuvių (užsienio studentams – anglų) kalbos rašybos ir skyrybos reikalavimus. Mintys turi būti išdėstytos aiškiai, nuosekliai, suprantamai, sistemingai. Kompiuterinės iliustracijos (diagramos, schemos, piešiniai, fotonuotraukos) turi būti geros kokybės, pakankamos raiškos. Teksto paraštės: iš kairės – 30 mm, iš viršaus ir apačios – 20 mm, iš dešinės – 10 mm. Puslapiai, išskyrus titulinį, numeruojami. Puslapio numeris rašomas lapo apatiniame dešiniajame krašte, arabiškais skaitmenimis, be taškų ir kablelių. Kiekvienos pastraipos pirmoji eilutė atitraukiama nuo kairiosios paraštės 10 mm. Pastraipoms nustatoma abipusė lygiuotė – tekstas sulygiuojamas pagal dešiniąją ir pagal kairiąją paraštes.

Tarp eilučių paliekamas 1,5 eilutės intervalas. Skyrių pavadinimai atitraukiami nuo teksto per 2 eilučių intervalą, poskyrių – per 1,5 eilutės intervalą.

Darbas spausdinamas Times New Roman šriftu. Pagrindinio teksto simbolių aukštis – 12 pt

(punktų). Tekste gali būti rašoma kursyvu (Italic), pvz., lotyniški terminai. Procentai lietuviškame tekste žymimi sutrumpintu žodžiu – proc., angliškame tekste – simboliu %.

Tekstas gali būti skirstomas į skyrius, poskyrius ir skirsnius.

Skyrių pavadinimai rašomi didžiosiomis raidėmis, 16 pt paryškintu šriftu (Bold). Poskyrių pavadinimai rašomi 14 pt, skirsnių – 12 pt paryškintu šriftu, mažosiomis raidėmis, išskyrus pirmąją.

Skyriaus pavadinimas pradedamas rašyti naujame puslapyje, o poskyriai ir skirsniai – tame pačiame puslapyje. Skyriaus ir poskyrių pavadinimai simetriškai išdėstomi lapo plotyje, skirsnių – pradedami kaip pirmoji pastraipos eilutė.

Skyrių, poskyrių ir skirsnių skaičius priklauso nuo temos pobūdžio, tačiau smulkiausias struktūrinis vienetas neturėtų būti mažesnis nei 0,5 puslapio. Pagrindinės reikšmingos sąvokos, esančios darbo temos pavadinime, turi atsispindėti, sietis su skyrių, poskyrių ir skirsnių pavadinimais. Skyrių, poskyrių ir skirsnių pavadinimai turi atitikti turinį ir atskleisti nuoseklų, logišką temos nagrinėjimą.

Antraščių žodžiai į kitą eilutę nekeliami. Po antraštės taškas nededamas. Antraštė negali būti viename puslapyje, o tekstas prasidėti kitame. Poskyriams suteikiamas skyriaus numeris ir jo eilės numeris (pvz.: 1.1., 1.2. ir t. t.). Skirsniams suteikiamas poskyrio numeris ir jo eilės numeris (pvz.:

1.1.2., 1.1.3. ir t. t.). **Lentelės** numeruojamos iš eilės per visą darbą arabiškais skaitmenimis.

Lentelės numeris užrašomas virš lentelės, kairiajame kampe prie žodžio „lentelė“. Tiek lentelės numeris, tiek ir žodis „lentelė“ rašomi 12 pt *italic* paryškintu šrifto dydžiu. Lentelės 15 pavadinimas rašomas iš didžiosios raidės, 12 pt *italic* šrifto dydžiu (pvz.: ***1 lentelė***. *Žmonių sergamumo salmonelioze dinamika Lietuvoje 2005–2015 m.*). Lentelėms yra suteikiamas informatyvus pavadinimas. Jei pavadinimas netelpa vienoje eilutėje, tuomet 1,5 intervalo tarp pavadinimo eilučių nepaliekama (parenkamas 1 intervalo tarpas). Po lentelės pavadinimo taškas nededamas. Jei lentelės sukurtos kitų autorių – po lentelės pavadinimo skliaustuose parašomas literatūros šaltinio numeris. o Lentelės paaiškinimai / pastabos (jei reikia) yra rašomi 10 pt po lentele. Tekste turi būti pateikiamos nuorodos į lentelę. Lentelės visais atvejais privalo turėti glaudų ryšį su teksto medžiaga ir turi būti atitinkamai komentuojamos. o Lentelė turi būti išdėstoma lape vertikaliai arba įrišama taip, kad ją skaitant tekstą reiktų pasukti laikrodžio rodyklės kryptimi. Dydžių dimensijos rašomos lentelės antraštėse, po vaizduojamo dydžio pavadinimo, todėl pagrindinėje lentelės dalyje pateikiami vien tik skaičiai. Skiltyse skaičiai turi būti sulygiuoti. Negalima lentelėje palikti tuščių vietų. Jei duomenų nėra – dedamas brūkšnelis. Pasikartojančių skaičių negalima pakeisti kabutėmis. Kabutės rašomos tik tada, kai lentelės skiltyse pasikartoja tie patys žodžiai. o Nedideles lenteles galima talpinti viename lape vieną virš kitos. Labai ilgose lentelėse, užimančiose kelis puslapius, perkeliant lenteles, kituose puslapiuose pakartotinai rašomos viršutinės antraštės, o lentelės viršuje rašoma, pvz., 2 lentelės tęsinys. o Lentelių pirmieji viršutinių antraščių pavadinimai rašomi didžiąja raide. Jei po viršutinės antraštės pavadinimo lentelė vertikaliomis skiltimis skirstoma smulkiau, tai visų smulkiau suskirstytų skilčių antraštės pradedamos rašyti mažosiomis raidėmis (lentelės viduje žodžiai ir skaičiai paryškintu šriftu nerašomi)

**Paveikslai** (iliustracijos) numeruojami iš eilės per visą darbą arabiškais skaitmenimis.

Paveikslo numeris užrašomas po paveikslu centruojant per vidurį su žodeliu „pav.“. Tiek paveikslo numeris, tiek ir žodis „pav.“ rašomi 12 pt *italic* paryškintu šrifto dydžiu.

Paveikslo pavadinimas rašomas 12 pt *italic* šrifto dydžiu po paveikslo numerio ir žodelio „pav.“ (pvz., ***1 pav***. *Žmonių sergamumo salmonelioze dinamika Lietuvoje 2005–2015 m.*).

Paveikslams yra suteikiamas informatyvus pavadinimas. Jei pavadinimas netelpa vienoje eilutėje, tuomet 1,5 intervalo tarp pavadinimo eilučių nepaliekama (parenkamas 1 intervalo tarpas).

Po paveikslo pavadinimo taškas nededamas.

Paveikslo paaiškinimai / pastabos (jei reikia) yra rašomi 10 pt po paveikslo pavadinimo.

Iliustracijos – grafikai, nuotraukos, schemos, piešiniai – taip pat yra vadinami paveikslais, turi būti geros kokybės, pakankamai raiškios. Būtina nurodyti paveikslo x ir y ašių pavadinimus bei matavimo vienetus. Jei paveikslai sukurti kitų autorių – po paveikslo pavadinimo skliaustuose parašomas literatūros šaltinio numeris. Tekste turi būti pateikiamos nuorodos į paveikslą. Iliustracijos visais atvejais privalo turėti glaudų ryšį su teksto medžiaga ir būti atitinkamai komentuojamos. Tekste negali kartotis paveiksle pateikti rezultatai. Iliustracijos išdėstomos pačiame tekste tuoj po nuorodų į jas arba prieduose.

Iliustracijos su jų numeriais ir pavadinimais visada turi būti pateikiamos viename lape ir nekeliamos.

*Jeigu į ataskaitą keliamos pačių fotografuotos nuotraukos, jas būtina sunumeruoti ir skliausteliuose įrašyti (Nuotrauka daryta mano paties). Tekste turi būti pateikta nuoroda į nuotrauką. Nuotrauka turi turėti glaudų ryšį su teksto medžiaga ir turi būti atitinkamai komentuojamos.*

**Literatūros šaltinių citavimas**. Cituojant literatūros šaltinius tekste reikia vadovautis Vankuverio (*Vancouver*) sistema. Literatūros šaltinį cituojant tekste pirmą kartą, 16 paprastuose skliaustuose nurodomas jo numeris arabišku skaičiumi, pvz., (1). Pakartotinai cituojant tą patį šaltinį kitoje teksto vietoje, paliekamas originalus citavimo numeris. Kai autorius minimas tekste, rašoma

taip: „P. Petraitis (5) teigia, jog ...“. Kai keli šaltiniai yra cituojami toje pačioje vietoje, juos nurodantys skaičiai atskiriami kableliu pvz., „Baltymų metabolizmas prieskrandyje yra mikroorganizmų medžiagų apykaitos veiklos rezultatas (16, 19). Jei keli šaltiniai eina eilės tvarka, juos nurodantys skaičiai atskiriami brūkšneliu, pavyzdžiui „Prieskrandžio bakterijos pasisavina ir perdirba nebaltyminį azotą ir sintezuoja į baltymus (5–7, 12). **Nenaudoti** brūkšnelio tarp citavimo šaltinių jei cituojami tik du gretimi šaltiniai (1, 2). Tekstas turi būti cituojamas ir kitų autorių teiginiai perfrazuojami neiškraipant esmės. Pažodžiui atkartojamos kitų autorių mintys, turėtų būti pateikiamos kaip citata (kabutėse). **Viešai skelbti kūrinio tekstą darbe, naudojant kito autoriaus originalias idėjas ar mintis ir nenurodant jų autoriaus, yra neetiška ir laikoma plagijavimu.**

**Ataskaitoje privalo būti šie skyriai**:

1. **Titulinis lapas (4 priedas)**. Rašomas aukštosios mokyklos pavadinimas; studijų programos pavadinimas; studento vardas, pavardė, kursas, grupė; praktikos vadovo vardas, pavardė; praktikos bazės vieta, metai. Antras lapas **po titulinio – patvirtinimas apie praktikos ataskaitos savarankiškumą (5 priedas), kurį privalomą įdėti ir pasirašyti.**
2. **Įvadinė dalis** (nuo 0,5 iki 1 psl.). Ikiklinikinės produkcijos gyvūnų praktikos esmės atskleidimas (kur praktika atlikta, bendros žinios apie praktikos bazę, jos specifiką. Statistiniai duomenys: kiek laikoma gyvulių ūkyje, kiek prieauglio, gaunamas produkcijos kiekis). Praktikos tikslo formulavimas.
3. **Aprašomoji dalis** Šiame skyriuje aprašoma praktikos veikla, pagal atskirų sričių pateiktus uždavinius. **Kiekvienos srities aprašymas pradedamas naujame puslapyje**. **Aprašant įkelti aprašomą užduotį ir apačioje jos pateikti aprašymą.**
4. Jeigu studentas praktiką atlieka dviejuose praktikos bazėse t.y pieninių galvijų ūkyje bei kitoje pasirinktoje praktikos bazėje (paukščių, kiaulių, avių bei ožkų ūkiuose) pildomos dvi ataskaitos kiekvienai gyvūnų rūšiai atskirai.Gauna dviejų praktikos vadovų įvertinimus.

**5.1. *Veterinarinės higienos sritis*:**

* + 1. *Ūkyje (pieninių galvijų, kiaulių, avių, ožkų, paukštininkystės) naudojamos biosaugos priemonės*:
       1. Aprašyti kaip ūkyje užtikrinama biosauga;
       2. Aprašyti ūkyje ir gyvūnų laikymo patalpose naudojamas valymo ir dezinfekcijos priemones (priemonių pavadinimas, veiklioji medžiaga, kada ir kaip naudojama valymo priemonės, dezinfekcinės priemonės);
       3. Ar atliekama deratizacija, dezinsekcija ūkio teritorijoje ir gyvūnų laikymo patalpose, jeigu atliekama, aprašyti kaip atliekama;
       4. Ar taikoma ir kaip ,jeigu taikoma, apsauga nuo laukinių gyvūnų.
    2. *Gyvūnų (pieninių galvijų, kiaulių, avių, ožkų) laikymo aplinkos higiena:* 
       1. Aprašyti įvertinant ūkinių pastatų, kuriuose laikomi gyvūnai pastatų elementus (pamatus, sienas, grindis, langus, stogą) dėl optimalių gyvūnų laikymo sąlygų;
       2. Aprašyti guoliavietės, šėryklas, girdymo sistemas;
       3. Aprašyti įvertinant mėšlo šalinimo sistemos, pakratų panaudojimą (kokiu būdu ir  kiek kartų paroje  valomas mėšlas, kokiu būdu ir kiek kartų per savaitę valomos, kreikiamos, guoliavietės) ;
       4. Aprašyti įvertinant kaip įrengtos mociono (diendaržių) aikšteles;
       5. Apskaičiuoti ūkinio pastato, kuriame laikomi gyvūnai, plotą. Koks plotas tenka vienam gyvūnui;
       6. Aprašyti ūkyje taikomą apšvietimą (natūralus ar dirbtinis);
       7. Aprašyti ūkyje įrengtas ventiliacijas (natūrali ar dirbtinė);
       8. Išanalizuoti kaip ūkyje taikomos auginimo technologijos gali įtakoti gyvūnų sveikatingumą, produktyvumą;
       9. Kokios naudojamos zoohigienos  priemonės prieš karščio stresą, kaip jos veikia;
       10. Kokia   temperatūra tvarte ir aplinkoje;
    3. *Gyvūnų (pieninių galvijų, kiaulių, avių, ožkų) priežiūros higiena*:
       1. Aprašyti gyvūnų odos, kailio ir galūnių, kanopų priežiūrą;
       2. Kaip ūkyje palaikoma gyvūno higieną, kokios priemonės taikomos (kiek kartų per savaitę gyvūnas valomas);
    4. *Paukščių laikymo higiena:* 
       1. Aprašyti įvertinant paukštidės elementus (pamatus, sienas, grindis, stogą) dėl optimalių paukščių laikymo sąlygų;
       2. Aprašyti įvertinant paukščių laikymo technologiją, užtikrinant aplinkos higieną ir paukščių sveikatingumą ir produktyvumą:
       3. Aprašyti įvertinant procesų valdymą paukštidėje, užtikrinant aplinkos higieną.

**Veterinarinės higienos - išvados\*,** pastabos, pasiūlymai. Išvadas formuluoti iš to kas buvo pamatyta ūkyje praktikos metu ir pateikti pasiūlymus ar pastebėjimus (pagrindžiant, kas gerai ir kas blogai, pateikti pasiūlymus). Palyginti su ribinėmis vertėmis.

* 1. ***Gyvūnų gerovės sritis:*** 
     1. Aprašyti ūkinių gyvūnų elgseną gyvūnų laikymo vietoje ir išryškinant patologinius elgsenos pavyzdžius, gyvūnų gerovės pažeidimus atskleidžiančią elgseną (gyvūnų vokalizacija, judėjimo, gulėjimo, mitybos, agresyvi elgsena, ligų simptomai, tokie kaip kosėjimas ir pan.);
     2. Stebėti ir aprašyti gyvūną/-us ir fiksuoti jo/-jų elgesio formas, jų trukmę bei laiką etogramoje (etogramoje fiksuoti elgesio trukmę);
     3. Fiksuoti gyvūno/-ų elgseną foto nuotraukose;
     4. Pateikti etogramos duomenis grafine išraiška (stulpelinį grafiką, kur horizontalioje ašyje yra išdėstytas tyrimų intervalas (valandos), o vertikalioje ašyje – elgsenos procentas;
     5. Išanalizuoti gyvūno elgesį įtakojančias priežastis;
     6. Suformuluoti išvadas apie gyvūno/-ų elgesio atitikimą normai bei pateikti pasiūlymus elgesio korekcijai, jeigu jis nenormalus ar stereotipinis;
     7. Pateikti nustatyto normalaus ar pakitusio/stereotipinio elgesio analizę, remiantis mokslinėmis publikacijomis (LSMU VA bibliotekos, mokslinės skaityklos ištekliai, prenumeruojamos duomenų bazės, Google Scholar, Springer.link.com/search ir kt. prieigos);
     8. Įvertinti ir aprašyti ūkinių gyvūnų gerovės reikalavimų užtikrinimą gyvūnų laikymo vietoje;
     9. Įvertinti bent 30 proc. gyvūnų (paukštynuose – bent 100 paukščių) išorę, kreipiant dėmesį į išorinius odos pažeidimus, žaizdas, nuospaudas, įbrėžimus. Suskaičiuoti vidutinį pažeidimų kiekį, tenkantį vienam gyvūnui. Fiksuoti išorinių pažeidimų atvejus fotonuotraukose;
     10. Įvertinti bent 30 proc. gyvūnų (paukštynuose – bent 100 paukščių) išorę, kreipiant dėmesį į gyvūnų švarą – išorinį plaukų, kailio, odos ar plunksnų pasidengimą nešvarumais, kraiku, išmatomis. Apytiksliai įvertinti vidutinį užterštą plotą procentais nuo viso gyvūno kūno ploto. Fiksuoti išorinės dangos užteršimo atvejus fotonuotraukose;
     11. Pamatuoti girdyklų ir šėryklų plotą (ar suskaičiuoti kiekį), tenkantį vienam gyvūnui, įvertinti girdyklų ir šėryklų švarą (proc. nešvarių nuo viso kiekio);
     12. Pateikti pirminius visų tirtų gyvūnų duomenis lentelėje ir apibendrintus duomenis pateikiant proc. paveiktų gyvūnų nuo viso tirtų gyvūnų kiekio;
     13. Išanalizuoti gyvūnų išorės pažeidimus ir užteršimą įtakojančias priežastis, suformuluoti išvadas apie būklės atitikimą normai bei pateikti pasiūlymus situacijai pagerinti, jei randama neatitikimų.

**Išvados**, pastabos, pasiūlymai\*.

* 1. **Gyvūnų auginimo sritis*:*** 
     1. *Įvairių kiaulių grupių laikymo technologijų ir gaunamos produkcijos vertinimas*:
        1. Įvertinti ir aprašyti analizuojamos kiaulių grupės (paršavedės, penimos kiaulės) laikymo technologijas;
        2. Išanalizuoti ir aprašyti kiaulių (paršavedės reprodukcinės savybės – vislumas; paršelių stambumas; pašelių lizdo vienodumas, skaitlingumas ir kt.; penimos kiaulės – penėjimosi ir mėsinės savybės) produktyvumo rodiklius;
        3. Išanalizuoti ir įvertinti gimusių ir nujunkytų paršelių zootechninius rodiklius;
        4. Išanalizuoti ir įvertinti penimų kiaulių mėsos kokybę (jei vykdomas penimų kiaulių skerdimas).

**5.3.2.** *Skirtingų paukščių rūšių laikymo sistemų ir gaunamos produkcijos (kiaušiniai ir paukštiena) vertinimas:*

* + - 1. Palyginti skirtingas paukščių laikymo sistemas (mikroklimato rodiklius, apšvietimą ir kt.);
      2. .Išanalizuoti skirtingų laikymo sistemų įtaką paukščių produktyvumo rodikliams (vištoms dedeklėms − dėslumas, lesalų suvartojimas, lesalų sąnaudos 1 kg kiaušinių masės pagaminti, gaištamumas; viščiukams broileriams – kūno svoris, lesalų sąnaudos, gaištamumas);
      3. .Nustatyti skirtingų laikymo sistemų įtaką paukščių produkcijos (kiaušinių, paukštienos) kokybei;
      4. Atlikti gaunamos produkcijos įvertinimą, pagal A ir B klasėms keliamus reikalavimus.

**5.3.3***. Skirtingų avių, ožkų veislių ir jų amžiaus grupių eksterjero ir produkcijos vertinimas*:

**5.3.3.1.** Įvertinti skirtingų avių amžiaus grupių eksterjerą;

**5.3.3.2.** Įvertinti skirtingų avių veislių produkciją;

**5.3.3.3.** Įvertinti skirtingo amžiaus avių laikymo būdą bei sąlygas.

**5.3.4.** *Pieninių veislių galvijų ir skirtingo amžiaus prieauglio laikymo, melžimo technologijų, ir naudojamų priemonių vertinimas:*

* + - 1. Įvertinti skirtingo amžiaus ir skirtingos ūkinės paskirties galvijų prieauglio auginimo ir laikymo technologijas;
      2. Įvertinti melžiamų ir užtrūkusių karvių laikymo ir priežiūros technologijas;
      3. Įvertinti karvių produktyvumo ir pieno kokybės rodiklius.
      4. Įvertinti karvių kūno bendrą išsivystymą, galūnes ir tešmenį, bei jo tinkamumą mechanizuotam melžimui;
      5. Įvertinti karvių melžimo įrangos būklę;
      6. Įvertinti karvių melžimo procesą (tešmens paruošimas, antiseptinių priemonių naudojimas, melžimo organizavimas).

**Išvados\*.**

**5.4. Gyvūnų veisimo sritis:**

**5.4.1.** Įvertinti ūkyje laikomų gyvūnų veislių įvairovę (kokių veislių gyvūnai auginami).

**5.4.2.** Pagal ūkyje kaupiamus gyvūnų kilmės duomenis įvertinti:

**5.4.2.1.** Koks karvių veisliškumas: grynaveisliai, mišrūnai (nurodant, kokių veislių mišrūnai), hibridai (nurodant, kokių rūšių);

**5.4.2.2.** Kokie veisimo metodai naudojami ūkyje;

**5.4.2.3.** Ar taikomas giminingas poravimas.\*

\*Jei taikomas nurodykite:

* kokie giminingo poravimo tipai (pateikti po vieną kilmės lentelę, kurioje būtų matomas, nustatytas tipas);
* kokie giminingo poravimo laipsniai (pateikti po vieną kilmės lentelę, kurioje būtų matomas, nustatytas laipsnis);
* pagal nustatytus giminingo poravimo tipus pagal Šaporužo formulę užrašyti giminingo poravimo atvejus (po vieną pavyzdį kiekvienam nustatytam giminingo poravimo tipui);
* apskaičiuokite inbrydingo koeficientą (po vieną pavyzdį kiekvienam nustatytam giminingo poravimo tipui).

**5.4.3**. Pateikite, kokie gyvūnų veisimo tikslai ūkyje.

**5.4.4.** Detaliai aprašykite, kaip ūkyje vykdoma gyvūnų atranka:

**5.4.4.1.** Kokie pagrindiniai ūkyje laikomų gyvūnų atrankos tikslai ir kriterijai.

**5.4.4.2.** Pateikite lentelėse arba grafiškai patelių\* vertinamų požymių vidutinius rodiklius (pvz.: laktacijos trukmę; pieno kiekį; pieno riebumą ir baltymingumą proc. ir kg.; somatinių ląstelių kiekį piene; neveršingumo (servis) ir veršingumo laikotarpių trukmę dienomis; laikotarpį tarp dviejų apsiveršiavimų dienomis ir pan.) pagal laktacijas/ amžių. (\*Pastaba: jei ūkyje yra auginamos kelios veislės, tai reikia pateikti atskirų veislių vidutinius rodiklius pagal laktacijas/amžių.).Apibendrinkite pateiktus duomenis.

**5.4.5.** Išanalizuokite ūkyje laikomų karvių porų parinkimą:

**5.4.5.1.** Kokiu būdu vykdoma gyvūnų paranka (poros parenkamos individualiai kiekvienai patelei, visai bandai vienas ar du reproduktoriai ir pan.).

**5.4.5.2.** Įvertinkite, kurio reproduktoriaus palikuonys pasižymėjo geriausiomis savybėmis. Pateikite lentelėje ar grafiškai to reproduktoriaus dukterų svarbiausių ūkiui požymių vidurkius.

**5.4.5.3.** Pateikite lentelėje ar grafiškai trijų daugiausiai ūkyje naudotų reproduktorių palikuonių selekcionuojamus požymių vidurkius. Palyginkite šių reproduktorių dukterų vidutinius rodiklius ir nustatykite, ar tų reproduktorių dukterys yra tinkamiausios to ūkio sąlygoms, ar ūkio pasirinkimas auginti šių reproduktorių palikuonis buvo teisingas.

**5.4.6.** Apibendrinimas/**išvados\***:

Įvertinkite (aprašant), ar ūkyje vykdyta paranka atitinka atrankos tikslus.

Pateikite savo nuomonę apie ūkyje vykdomą veislininkystės darbą ir pasiūlymus.

**5.5.Pašarų ir gyvūnų mitybos** **sritis:**

**5.5.Pašarų ir gyvūnų mitybos** **sritis:**

**5.5.1.** Įvertinti dirvožemio fizines ir juslines savybes (granuliometrinę sudėtį, spalvą, kvapą ir t.t.);

**5.5.2.** Jusliniu būdu įvertinti žolinių, konservuotų, kombinuotųjų ar specializuotų pašarų kokybę;

**5.5.4.** Išvardinti ir apibūdinti technologines grupes galvijų ūkyje;

**5.5.3.** Įvertinti gyvūnų mitybos visavertiškumą (pagal gyvūnų amžiaus ir produkcijos grupes).

**Išvados\***

**Išvados\***, pastabos, pasiūlymai **rašomi po kiekvienos aprašytos srities atskirai, atskiros apibendrinančios išvados rašyti nereikia.** Galima rašyti ir savo analizę iš to kas buvo pamatyta ūkyje praktikos metu, galbūt turite savo pasiūlymų ar pastebėjimų tam ką matėte ūkyje. Gal galėtumėte pateikti rekomendacijas vienoje ar kitoje srityje. Palyginti su ribinėmis vertėmis.

**Sužinoti ir pateikti prie išvadų**, apie neužkrečiamųjų, užkrečiamųjų, akušerinių- ginekologinių, galūnių ir kitų ligų pasireiškimą ūkyje (proc. nuo bendro gyvūnų skaičiaus/mėn.)

-neužkrečiamųjų ligų (proc/mėn.)

-akušerinių - ginekologinių susirgimų (proc/mėn.)

-galūnių ligų (proc/mėn.)

-kita (proc/mėn.)

*ir*

sužinoti koks yra brokavimo proc/mėn ir priežastis;

sužinoti karvių gaišimo proc/mėn ir priežastis;

sužinoti veršelių gaišimo proc/mėn ir priežastis.

***Atlikti analizę pateikiant savo nuomonę (prie išvadų)***, kaip ūkio turima pašarų bazė; veterinarinės higienos bei gyvūnų gerovės nustatyti trūkumais ar neatitikimai; auginimo bei laikymo technologijos gali įtakoti šias problemas/ą;

1. **Ikiklinikinės praktikos dienynas** (2 priedas). sudėtinė privaloma ataskaitos dalis, todėl yra privaloma pildyti kiekvieną dieną. *Aprašoma laisva forma, ką studentas konkrečią dieną atliko praktikos metu.* Nepateikus užpildyto dienyno kartu su ataskaita, ataskaita nebus vertinama.
2. **Refleksija** (iki 1 psl.): Refleksija sudėtinė privaloma ataskaitos dalis. Nepateikus refleksijos kartu su ataskaita, ataskaita nebus vertinama.

*Studentas pateikia praktikos apibendrinimą:*

Kurioje srityje jaučiatės labiausiai patobulėję ir kodėl?

Kokius įgūdžius jums dar reikėtų tobulinti? Kodėl taip manote? Nurodykite teigiamus ir neigiamus ikiklinikinės praktikos aspektus; Pateikite pasiūlymus ikiklinikinės praktikos gerinimui.

**8**.**Literatūra.** Ši dalis nėra privaloma, rašoma tik tuomet, kai ataskaitoje yra cituojami literatūros šaltiniai

2 priedas

# IKIKLINIKINĖS PRAKTIKOS DIENYNAS

(pildomas kiekvieną praktikos dieną)

|  |  |
| --- | --- |
| **Data**  (rašoma tiksli data ir valanda) | **Įrašas**  *Aprašoma laisva forma, ką studentas konkrečią dieną atliko praktikos metu, aprašyti smulkiai ir detaliai* |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

3 priedas

# PRAKTIKOS VADOVO ATSILIEPIMAS APIE STUDENTO ATLIKTĄ IKIKLINIKINĘ PRODUKCIJOS GYVŪNŲ PRAKTIKĄ

LSMU VA Veterinarijos fakulteto, Veterinarinės medicinos studijų programos 2 kurso studentas ...............................................................................................................................................

*(Vardas,Pavardė)* praktiką atliko ........................................................................................................................... *(įmonės pavadinimas)*nuo 20 ..........m. ........................... mėn. ....... d. iki 20 ..........m. .......................mėn. ....... d.

# Aš ............................................ praktikos vadovas patvirtinu, kad

*(Vardas Pavardė)* **DIENYNE ir ATASKAITOJE** **PATEIKTI DUOMENYS yra tikri ir teisingi.**

Praktikos metu studento parodytus gebėjimus vertinu:

|  |  |  |
| --- | --- | --- |
|  | **Įvertinimas (1-10)** | **Pastabos** |
| ***Kompetencijos***  Žinios gyvūnų auginimo,  gyvulininkystės srityse |  |  |
| ***Savarankiškumas***  Gebėjimas dirbti savarankiškai |  |  |
| ***Darbas komandoje***  Gebėjimas dirbti komandoje |  |  |
| ***Asmeninės savybės***  Atsakingumas, punktualumas, gebėjimas vykdyti užduoti |  |  |
| ***Komunikavimas***  Gebėjimas įsitraukti į diskusiją apie gyvūnų įmonės veiklą, išsiaiškinti iškilusius klausimus |  |  |
| **Galutinis Praktikos įvertinimas**  **(1-10 balų)\*:** |  |  |

\* Studento įgytos kompetencijos yra vertinamos 10,0 balų Sistema

|  |  |  |  |  |
| --- | --- | --- | --- | --- |
| **Pažymys** | **Reikšmė** | **Rašoma, kai pasiekti studijų programoje numatyti žinių, mokėjimų ir įgūdžių procentai** | **Apibūdinimas** | **Pasiekimų lygmuo** |
| 10 (dešimt) | Puikiai | 95-100 % | Puikios, išskirtinės žinios ir gebėjimai | Puikus |
| 9 (devyni) | Labai gerai | 85-94 % | Tvirtos, geros žinios ir gebėjimai |
| 8 (aštuoni) | Gerai | 75-84 % | Geresnės nei vidutinės žinios ir gebėjimai | Tipinis |
| 7 (septyni) | Vidutiniškai | 65-74 % | Vidutinės žinios ir gebėjimai |
| 6 (šeši) | Patenkinamai | 55-64 % | Žinios ir gebėjimai (įgūdžiai) žemesni nei vidutiniai | Slenkstinis |
| 5 (penki) | Silpnai | 50-54 % | Žinios ir gebėjimai (įgūdžiai) tenkina minimalius reikalavimus |
| 4 (keturi) | Nepakankamai | 40 – 49 % | Netenkinami minimalūs reikalavimai | Netaikoma |
| 3 (trys) | Nepatenkinamai | 30-39 % |
| 2 (du) | Blogai | 20-29 % |
| 1 (vienas) | Nevertintina | Mažiau negu 20 % |

Galutinis įgytų kompetencijų vertinimas yra visų studento įgytų kompetencijų įvertinimų suma padalinta iš vertinamųjų įgytų kompetencijų skaičiaus (5 vnt.). **Matematinė apvalinimo taisyklė netaikoma, paliekamas balas su šimtosiomis dalimis.** Studento praktika užskaitoma, jei galutinis jo įgytų kompetencijų vertinimo balas yra ne mažesnis nei 5,0 balai..

Vadovo pastabos ir pasiūlymai praktikai pagerinti:

**Vadovo Vardas, Pavardė, pareigos**

**Įmonės antspaudas (parašas)**

4 priedas

Titulinio lapo pavyzdys

# LIETUVOS SVEIKATOS MOKSLŲ UNIVERSITETAS VETERINARIJOS AKADEMIJA

Veterinarijos fakultetas

Vardas Pavardė

Ikiklinikinės praktikos vieta

Veterinarinės medicinos vientisųjų studijų

IKIKLINIKINĖS PRODUKCIJOS GYVŪNŲ PRAKTIKOS ATASKAITA

Praktikos vadovas:

Vardas, Pavardė

Kaunas, metai

5 priedas

# PATVIRTINIMAS APIE IKIKLINIKINĖS PRODUKCIJOS GYVŪNŲ PRAKTIKOS ATASKAITOS SAVARANKIŠKUMĄ

***(praktikos pavadinimas)***

**Aš ..................................................................... patvirtinu, kad praktikos ataskaita ir visos jos dalys:**

**(*studento(ės) Vardas, Pavardė*, *įrašyta ranka*)**

#  yra paruoštos mano paties (pačios);  pateikiama informacija nebuvo naudota kito studento nei LSMU, nei kitame universitete Lietuvoje ir užsienyje;

 **nenaudojau šaltinių, kurie nėra nurodyti darbe ir pateikiu visą naudotos literatūros sąrašą\*.**

# Esu informuota(-s), kad bet koks sąžiningo konkurencijos principo pažeidimas, nusirašinėjimas, plagijavimas, dubliavimas ar kitoks apgaudinėjimas, susijęs su studento žinių įvertinimu, yra laikomi šiurkštaus nesąžiningo elgesio faktu ir už tai man bus taikoma LSMU

**Studijų Reglamente numatyta nuobauda (šalinimas iš Universiteto).**

......................................................................................

*(autoriaus Vardas, Pavardė, (įrašyta ranka), parašas, data)*

*\*šis sakinys rašomas tik tose praktikų tvarkose, kurių ataskaitas rašant bus naudojami literatūros šaltiniai.*

6 priedas

# LIETUVOS SVEIKATOS MOKSLŲ UNIVERSITETO VETERINARIJOS AKADEMIJOS VETERINARINĖS MEDICINOS STUDIJŲ PROGRAMOS STUDENTŲ IKIKLINIKINĖS PRODUKCIJOS GYVŪNŲ PRAKTIKOS ATASKAITOS VERTINIMO FORMA

Studento Vardas Pavardė:

Praktikos vieta

Studijų programa: Veterinarinė medicina, II kr. .......gr.

Ataskaitos apimtis: ....... puslapiai.

|  |  |  |  |  |
| --- | --- | --- | --- | --- |
| Eil. Nr. | Bendrosios praktikos vertinimo kriterijai  (įvertinimo pagrindimas privalomas) | Svertinis koeficientas | Įvertinimas (0-10 balų) | Balas |
| 1. | **Formalioji atitiktis** | 0,1 |  |  |
|  | Ataskaitos struktūrinių dalių atitikimas Tvarkos reikalavimams.  Teisingas informacijos šaltinių citavimas darbe  (jeigu buvo cituota). Bibliografinio literatūros sąrašo sudarymas (jeigu buvo cituota). Darbo atitikimas stiliaus (tekstas sklandus, nuoseklus, moksliškas) ir taisyklingos kalbos reikalavimams. Darbo teksto, lentelių, paveikslų ir kt. informacijos techninis įforminimas, laikantis pateiktų reikalavimų. |  |  |  |
|  | *Vertintojo įvertinimo pagrindimas:* |  |  |  |
| 2. | **Įvadinė dalis** | 0,1 |  |  |
|  | Ikiklinikinės gyvūnų produkcijos praktikos esmės atskleidimas (kur praktika atlikta, bendros žinios apie praktikos bazę, jos specifiką).  Praktikos tikslo formulavimas. |  |  |  |
|  | *Vertintojo įvertinimo pagrindimas:* |  |  |  |
| 3. | **Praktikos aprašomoji dalis** | 0,6 |  |  |
|  | Išsamiai aprašyta praktikos veikla, pagal pateiktus kiekvienos srities atskirus uždavinius. |  |  |  |
|  | *Vertintojo įvertinimo pagrindimas:* |  |  |  |
| 4. | **Išvados ( ir rekomendacijos/pasiūlymai)** | 0,2 |  |  |
|  | Išvadų (rekomendacijų/pasiūlymų) pagrįstumas, konkretumas, atitikimas ataskaitos tikslui ir pateiktiems uždaviniams. |  |  |  |
|  | *Vertintojo įvertinimo pagrindimas:* |  |  |  |
| Praktikos ataskaitos įvertinimas balais (įrašomas ne suapvalintas iki sveiko skaičiaus balas, paliekant du skaičius po kablelio): | | **Balų suma (10)** | |  |

**Ataskaitą vertino:** Komisijos nario Vardas Pavardė Data